
KĖDAINIŲ RAJONO SAVIVALDYBĖS ADMINISTRACIJOS DIREKTORIUS
 

ĮSAKYMAS
DĖL KĖDAINIŲ RAJONO SAVIVALDYBĖS MOKĖJIMO UŽ ASMENINĘ PAGALBĄ TVARKOS APRAŠO TVIRTINIMO

2021 m. liepos 30 d.  Nr. AD-1-918
Kėdainiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Neįgaliojo mokėjimo už asmeninę pagalbą dydžio nustatymo tvarkos aprašo, patvirtinto Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos Neįgaliųjų socialinės integracijos įstatymo 251 straipsnio įgyvendinimo“ 3 ir 6 punktais,   
t v i r t i n u Kėdainių rajono savivaldybės mokėjimo už asmeninę pagalbą tvarkos aprašą.









Administracijos direktorius					                       	Arūnas Kacevičius















Donatas Stelmokas			Jūratė Blinstrubaitė		Neringa Petrauskienė
2021-07-29							
				


											V-sistemoje

     PATVIRTINTA 
     Kėdainių rajono savivaldybės 
     administracijos direktoriaus 2021 m. liepos 30 d.
     įsakymu Nr. AD-1-918


DĖL KĖDAINIŲ RAJONO SAVIVALDYBĖS MOKĖJIMO UŽ ASMENINĘ PAGALBĄ TVARKOS APRAŠO TVIRTINIMO

I SKYRIUS
BENDROSIOS NUOSTATOS


		1. Kėdainių rajono savivaldybės mokėjimo už asmeninę pagalbą tvarkos aprašas (toliau – Aprašas) nustato savivaldybės gyventojų mokėjimo už asmeninę pagalbą tvarką (asmens mokėjimo už asmeninę pagalbą dydį ir valandinį įkainį, asmens mokėjimo už asmeninę pagalbą pagrindus ir sąlygas), lėšų asmeninei pagalbai teikti ir administruoti apskaitymo ir naudojimo tvarką.
	2. Aprašas taikomas nustatant asmens mokėjimo už asmeninę pagalbą, kurios poreikį nustato savivaldybės Kėdainių bendruomenės socialinio centro socialiniai darbuotojai ir kuri teikiama iš Lietuvos Respublikos valstybės biudžeto lėšų, dydį.
	3. Mokėjimo už asmeninę pagalbą valandinis įkainis yra 5,12 Eur už valandą.
	4. Asmeninės pagalbos paslaugų teikimo valandinį įkainį kiekvienais metais iki sausio 10 dienos apskaičiuoja Kėdainių bendruomenės socialinis centras ir pateikia Kėdainių rajono savivaldybės administracijos Socialinės paramos skyriui (toliau – Socialinės paramos skyrius). Apskaičiuojant asmeninės pagalbos paslaugų teikimo valandinį įkainį įvertinamos praėjusių metų paslaugos teikimo sąnaudos ir paslaugos teikimo laikas.


II  SKYRIUS
ASMENS MOKĖJIMO UŽ ASMENINĘ PAGALBĄ DYDŽIAI IR ASMENS FINANSINIŲ GALIMYBIŲ VERTINIMAS
	
[bookmark: _Hlk76388738]5. Asmens mokėjimo už asmeninę pagalbą dydį apskaičiuoja Kėdainių rajono savivaldybės administracijos Socialinės paramos skyrius (toliau – Socialinės paramos skyrius). Informacija apie apskaičiuotą mokėjimo už asmeninę pagalbą dydį raštu ar el. paštu perduodama Kėdainių bendruomenės socialiniam centrui. Asmens ir Kėdainių bendruomenės socialinio centro teisės ir pareigos, susijusios su asmens mokėjimu už asmeninę pagalbą, nustatomos rašytine asmens ar jo tėvų, įtėvių ar globėjų (rūpintojų), ar vaikų (įvaikių), ar asmens įgalioto atstovo (toliau – asmens atstovas) ir Kėdainių bendruomenės socialinio centro sutartimi (toliau – sutartis). Sutartyje nustatomas konkretus asmens mokėjimo už asmeninę pagalbą dydis pinigine išraiška, mokėjimo už asmeninę pagalbą tvarka ir terminai, asmens finansinių galimybių pakartotino vertinimo dėl pasikeitusių asmens pajamų asmeninės pagalbos gavimo laikotarpiu sąlygos ir tvarka. Asmeninės pagalbos paslaugų gavėjas asmens mokėjimo už asmeninės pagalbos teikimą lėšas sumoka Kėdainių bendruomenės socialiniam centrui, kurios gali būti tik asmeninės pagalbos teikimui.
6. Mokėjimo už asmeninę pagalbą, kai asmeniui neteikiamos socialinės priežiūros paslaugos ar dienos socialinė globa, dydis nustatomas atsižvelgiant į asmens pajamas.
7. Asmeniui, kurio pajamos yra mažesnės negu 2 valstybės remiamų pajamų (toliau – VRP) dydžiai, asmeninė pagalba teikiama nemokamai. 
8. Kėdainių bendruomenės socialinis centras asmens, kai jam neteikiamos socialinės priežiūros paslaugos ar dienos socialinė globa, mokėjimo už asmeninę pagalbą dydį apskaičiuoja vertindamos tik to asmens, kuriam numatoma teikti asmeninę pagalbą, pajamas, vadovaudamosi šiomis nuostatomis:
8.1. asmens, kurio pajamos yra 2 VRP dydžiai arba didesnės už 2 VRP dydžius, bet mažesnės už 3 VRP dydžius, mokėjimo už asmeninę pagalbą dydis - 5 procentų asmens pajamų;
8.2. asmens, kurio pajamos yra 3 VRP dydžiai arba didesnės už 3 VRP dydžius, bet mažesnės už 4 VRP dydžius, mokėjimo už asmeninę pagalbą dydis - 10 procentų asmens pajamų;
8.3. asmens, kurio pajamos yra 4 VRP dydžiai arba didesnės už 4 VRP dydžius, bet mažesnės už 5 VRP dydžius, mokėjimo už asmeninę pagalbą dydis - 15 procentų asmens pajamų;
8.4. asmens, kurio pajamos yra 5 VRP dydžiai arba didesnės už 5 VRP dydžius, mokėjimo už asmeninę pagalbą dydis - 20 procentų asmens pajamų.
9. Jei asmeniui nustatomas poreikis gauti asmeninę pagalbą ir socialinės priežiūros paslaugas arba dienos socialinę globą, asmens mokėjimo už asmeninę pagalbą dydis apskaičiuojamas vadovaujantis Aprašo 7 punktu, atskaičius mokėjimo už socialinės priežiūros paslaugas arba dienos socialinę globą išlaidas, apskaičiuojamas Lietuvos Respublikos Vyriausybės nustatyta tvarka.
	10. Asmens mokėjimo už asmeninę pagalbą dydis negali viršyti 20 procentų asmeninės pagalbos teikimo išlaidų dydžio.
11. Asmens finansinės galimybės mokėti už asmeninę pagalbą vertinamos tik savivaldybės administracijos Socialinės paramos skyriaus vedėjui priėmus teigiamą sprendimą dėl asmeninės pagalbos skyrimo. 
12. Asmens finansinės galimybės nevertinamos, jei asmuo ar asmens atstovas prašyme-paraiškoje pažymi, kad sutinka sumokėti visą sumą, lygią mokėjimo už asmeninę pagalbą dydžiui, nustatytam asmeniui Kėdainių rajono savivaldybės administracijos.
13. Pasikeitus asmens pajamoms ar asmeniui nustačius didesnį ar mažesnį teikiamos asmeninės pagalbos valandų skaičių, asmuo ar asmens atstovas sutartyje nustatyta tvarka ir duomenų apimtimi ne vėliau kaip per 20 darbo dienų nuo asmens pajamų pasikeitimo dienos ar didesnio ar mažesnio asmeniui teikiamos asmeninės pagalbos valandų skaičiaus nustatymo dienos raštu apie tai praneša Socialinės paramos skyriui. 
14. Socialinė paramos skyrius, gavęs informaciją apie pasikeitusias asmens pajamas ar apie asmeniui nustatytą didesnį ar mažesnį teikiamos asmeninės pagalbos valandų skaičių, ne vėliau kaip per 2 mėnesius nuo šios informacijos gavimo dienos iš naujo atlieka asmens finansinių galimybių vertinimą. 
15. Asmeninės pagalbos teikimą administruoja Asmeninės pagalbos teikimui administruoti skirtas lėšas savivaldybės administracija naudoja darbuotojų, administruojančių asmeninės pagalbos poreikio nustatymą ir teikimą, darbo užmokesčiui, darbdavių socialinei paramai ir socialinio draudimo įmokoms mokėti


III SKYRIUS
BAIGIAMOSIOS NUOSTATOS

16. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatomis.
17. Dokumentai saugomi ir tvarkomi Lietuvos Respublikos dokumentų ir archyvų įstatymo nustatyta tvarka. 

